钦定古今图书集成/明伦汇编/氏族典/第349卷 > 《廖用贤尚友录》 > 丘瑜
## 钦定古今图书集成/明伦汇编/氏族典/第349卷 > 《廖用贤尚友录》 > 丘瑜

按《明外史方岳贡传》：“丘瑜，宜城人。天启五年进士，选
庶吉士，授检讨。崇祯中，屡迁少詹事，历礼部左右侍
郎。十七年，以本官兼东阁大学士，与范景文同入阁。
都城陷，被执死。子之陶，年少有器略。李自成陷宜城，
瑜父民忠，骂贼死。之陶被获，爱其才，用为兵政府侍
郎。之陶欲误贼，以蜡丸贻孙传庭，传庭大喜，报书为”
贼逻者所得，自成责以“负己”之陶，大骂支解而死。